# אנדורה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

נסיכות אנדורה

דגל | סמל

מוטו לאומי: מידה טובה מאוחדת היא חזקה יותר
המנון לאומי: אל גראן קארלמאני
יבשת | אירופה
שפה רשמית | קטלאנית
עיר בירה | אנדורה לה וולה 42°30′ צפון 1°31′ מזרח
העיר הגדולה ביותר | אנדורה לה וולה
משטר | דמוקרטיה פרלמנטרית
ראש המדינה - נסיך-שותף צרפתי - נסיך-שותף אפיסקופלי ראש ממשלה | נסיכים ז'ק שיראק חואן אנריק ויוס אי סיציליה אלברט פינטאט
הקמה - תאריך | 1278
שטח - סה"כ - % מים | 179 בעולם 468 קמ"ר זניח
אוכלוסייה - סה"כ (2005) - צפיפות | 182 בעולם 70,549 144.5 אנשים לקמ"ר
תמ"ג - סה"כ (2005) - תמ"ג לנפש | 167 בעולם 1,900 מיליון $ 26,931 $
מטבע | אירו (€) [1]
אזור זמן | UTC + 1
סיומת אינטרנט | ad
קידומת בינלאומית | 376+
1. ^ לפני 1999: פרנק צרפתי ופזטה ספרדית. לאחר 1982 הוטבע דינר אנדורי שמתחלק ל-100 סנט.

נסיכות אנדורה (בקטלאנית: Principat d'Andorra) היא נסיכות מוקפת אדמה בדרום מערב אירופה, בפירינאים המזרחיים, בין צרפת וספרד. מבודדת בעבר, היום היא מדינה משגשגת בעיקר בזכות ענף התיירות ומעמדה כמקלט מס. אנדורה היא גם חלק מהקהילה הקטלאנית.

## [עריכה] היסטוריה

  ערך מורחב – היסטוריה של אנדורה

על פי המסורת, קרל הגדול העניק כתב זכויות לאנשי אנדורה בתמורה למלחמתם במורים. השליטה בטריטוריה הועברה לרוזן מאורחל, ולאחר מכן לבישוף של בישופות אורחל. במאה ה-11 התעוררה מחלוקת על אנדורה בין הבישוף ובין שכנו הצפוני מצרפת.

בשנת 1278 נפתר הקונפליקט בחתימת ה"שוויון" (pareage) - חוזה שקבע שהשלטון באנדורה יהיה משותף בין רוזן פואי (Foix) הצרפתי (שתוארו עבר, בסופו של דבר, לשליט צרפת) והבישוף של לה סאו ד'אורחל (La Seu d'Urgell), שבמחוז קטלוניה שבספרד. הפאראג' הוא מוסד פאודלי המכיר בעקרון השוויון בין שני השליטים, שנתן לנסיכות הקטנה את שטחה ודרכה הפוליטית.

לאורך השנים עבר התואר למלכי נווארה, ותחת מלך צרפת אנרי הרביעי הוצא צו בשנת 1607 לפיו ראש המדינה בצרפת ובישוף אורחל יהיו הנסיכים-שותפים של אנדורה.

בשנת 1933 סערה פוליטית וחברתית הובילה לכך שהרפתקן רוסי בשם בוריס סקוסירף (Boris Skossyreff) תפס את השלטון והכריז על עצמו כעל המלך בוריס הראשון. הוא הכריז מלחמה על בישוף אורגל, אולם עד מהרה הוא נעצר, והצבא הצרפתי כבש את אנדורה ופיזר את הממשל המקומי והציב את הוויגוארים, הם נציגי הנסיכים, בשלטון.

בהתחשב בבידודה היחסי, אנדורה התקיימה מחוץ לקו המרכזי של ההיסטוריה האירופית, עם קשרים מועטים עם מדינות פרט לצרפת וספרד. עם זאת, בשנים האחרונות, תעשיית התיירות יחד עם ההתפתחויות בתחבורה ותקשורת הוציאו את המדינה מבדידודתה והמערכת הפוליטית שלה עודכנה משמעותית בשנת 1993.

## [עריכה] פוליטיקה

  ערך מורחב – פוליטיקה של אנדורה

עד לאחרונה לא הייתה חלוקת כוח ברורה באנדורה בין הרשות המבצעת, הרשות המחוקקת והרשות השופטת. בשנת 1992 הפגינו תושבי אנדורה ודרשו הגדרה ושלטון עצמי, הממשלה התפטרה ונערך משאל עם שבו הוחלט על ביטול המשטר הפיאודלי ועל קיום בחירות.

החוקה שאושררה בשנת 1993 מגדירה את אנדורה כדמוקרטיה פרלמנטרית סוברנית ששומרת על שני הנסיכים-שותפים כראשי המדינה, אך ראש הממשלה מחזיק בכוח הביצועי. שני הנסיכים-שותפים חולקים בסמכויות מוגבלות שלא כללות זכות וטו על החלטות הממשלה. הם מיוצגים באנדורה על ידי נציגים.

הגוף המחוקק של אנדורה בנוי מבית אחד - המועצה הכללית של העמקים (Consell General de les Valls) - פרלמנט המונה 28 חברים. החברים נבחרים ישירות על ידי העם, 14 מהם ממחוז הבחירה היחיד של המדינה ו-14 מייצגים כל אחד מ-7 הקהילות, הנבחרים משרתים במשך ארבע שנים. הממשלה של אנדורה נוצרת כאשר המועצה הכללית בוחרת את ראש הממשלה (Cap de Govern), שמנה את שרי הקבינט והמועצה המבצעת.

בטחון המדינה מופקד בידי צרפת וספרד.

נשים קיבלו זכות הצבעה רק בשנת 1970,

## [עריכה] כלכלה

  ערך מורחב – כלכלת אנדורה

התיירות, שהפכה לנקודת המשען העיקרית של כלכלת אנדורה, אחראית בערך ל-80% מהתל"ג. בערך תשעה מליון תיירים מבקרים בכל שנה, נמשכים לקניות הפטורות ממכס ולאתרי הנופש הקיציים והחורפיים. היתרון היחסי של אנדורה נשחק לאחרונה לאחר פתיחת הכלכלות של ספרד וצרפת השכנות, שבהן ניתן למצוא מבחר גדול יותר של מוצרים ומכסים נמוכים.

סקטור הבנקאות, עם המעמד של מקלט מס, תורמים באופן משמעותי אף הם לכלכלה. החקלאות באנדורה מוגבלת - רק 2% משטח המדינה ראוי לעיבוד - ועל כן המדינה נאלצת לייבא את רוב מוצרי המזון. המקנה העיקרי במדינה הוא כבשים. עיקר היצוא מהמדינה הוא סיגריות, סיגרים ורהיטים.

אנדורה אינה חברה מלאה באיחוד האירופי, אך נהנית מקשרים מיוחדים עימו. לדוגמה, היא נחשבת לחברת האיחוד במה שנוגע לסחורות (אין מכסים) ולא-חברה עבור מוצרים חקלאיים. לאנדורה אין מטבע משלה, והיא משתמשת באלו של שתי שכנותיה. לפני שנת 1999 היו אלו הפרנק הצרפתי והפזטה הספרדית, שמאז הוחלפי על ידי מטבע אחיד - האירו. לעומת מדינות קטנות אחרות באירופה, אנדורה לא מטביעה מטבעות אירו משלה.

## [עריכה] קהילות

מפת אנדורה

  ערך מורחב – הקהילות של אנדורה

אנדורה מורכבת משבע קהילות (parròquies, ביחיד - parròquia):

- אנדורה לה וולה (Andorra la Vella)
- קאנילו (Canillo)
- אנקמפ (Encamp)
- אסקלדס אנגורדני (Escaldes-Engordany)
- לה מסנה (La Massana)
- אורדינו (Ordino)
- סנט ג'וליה דה לוריה (Sant Julià de Lòria)

## [עריכה] גאוגרפיה

  ערך מורחב – גאוגרפיה של אנדורה

בהתאם למיקומה בהרי הפירנאים המזרחיים, אנדורה היא בעיקר אדמת הרים טרשית בגובה ממוצע של 1,996 מטר, כשהנקודה הגבוהה ביותר בשטחה היא הקומה פדרוסה (Coma Pedrosa) בגובה של 2,946 מטר. שטחה מבותר על ידי שלושה עמקים צרים בצורת האות Y שמשתלבים לנהר אחד - נהר הוואלירה (Valira), שיוצא מהמדינה לתוך ספרד בנקודה הנמוכה ביותר במדינה, בגובה של 870 מטר.

האקלים באנדורה הוא ממוזג, בדומה לשכנותיה, אך גובהה גורם לכך שבחורף יש בה בממוצע יותר שלג ובקיץ קריר בה יותר מבשכנותיה.

## [עריכה] דמוגרפיה

  ערך מורחב – דמוגרפיה של אנדורה

האנדורים הם מיעוט בארצם. רק 33% מהתושבים הם בני הלאום האנדורי. הקבוצה הגדולה במדינה הם הספרדים (43%), כשאחריהם הפורטוגזים (11%) והצרפתים (7%). 6% הנותרים הם בני לאומים שונים.

השפה הרשמית היחידה במדינה היא הקטלאנית, שפת המדינות הקטאלוניות שאנדורה היא אחת מהן, אותה דוברים גם בקטאלוניה הסמוכה שבספרד, איתה חולקת אנדורה מאפיינים תרבותיים רבים. עם זאת, ספרדית וצרפתית נפוצות גם הן. הדת השלטת במדינה היא הנצרות הקתולית.

## [עריכה] חינוך ותרבות

חוק חינוך חובה עד סיום הכיתה העשירית (גילאי 15-16). אין באנדורה מוסדות להשכלה גבוהה.

## [עריכה] קישורים חיצוניים

- אנדורה.אד - הפורטל הראשי של אנדורה
- ממשלת אנדורה - האתר הממשלתי הראשי (בקטאלנית)
- אנדורה אונליין - מידע על נושאים אנדוריים שונים
- מידע על אנדורה
- שטרות אנדורה

מדינות אירופה

אוסטריה · אוקראינה · אזרבייג'ן[1] · איטליה · איסלנד · אירלנד · אלבניה · אנדורה · אסטוניה · ארמניה[2] · בולגריה · בלגיה · בלארוס · בוסניה והרצגובינה · בריטניה · גאורגיה[1] · גרמניה · דנמרק · הולנד · הונגריה · הרפובליקה הצ'כית · ותיקן · יוון · לוקסמבורג · לטביה · ליטא · ליכטנשטיין · מולדובה · מונאקו · מונטנגרו · מלטה · מקדוניה · נורבגיה · סן מרינו · סלובניה · סלובקיה · ספרד · סרביה · פולין · פורטוגל · פינלנד · צרפת · קזחסטן[1] · קפריסין[2] · קרואטיה · רומניה · רוסיה[1] · שבדיה · שווייץ · תורכיה[1]

שטחים תלויים: אקרוטירי ודקליה [2] · איי פארו · גיברלטר · גרנסי · יאן מאיין · ג'רזי · האי מאן · סבאלברד

הערות: 1. ^ חלק משטח המדינה נמצא באסיה. 2. ^ מבחינה גיאוגרפית נמצאת באסיה ,אך נחשבת חלק מאירופה מסיבות היסטוריות.

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%95%D7%A8%D7%94.html

קטגוריות: מדינות העולם | מדינות אירופה | אנדורה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Aragonés
- Anglo Saxon
- العربية
- Asturianu
- Azərbaycan
- Беларуская
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- Esperanto
- Español
- Eesti
- Euskara
- فارسی
- Suomi
- Võro
- Français
- Arpitan
- Furlan
- Frysk
- Gaeilge
- Galego
- हिन्दी
- Hrvatski
- Magyar
- Հայերեն
- Interlingua
- Bahasa Indonesia
- Ido
- Íslenska
- Italiano
- 日本語
- Basa Jawa
- ქართული
- ភាសាខ្មែរ
- 한국어
- Kurdî / كوردي
- Kernewek
- Latina
- Lëtzebuergesch
- Limburgs
- Lietuvių
- Latviešu
- Македонски
- Bahasa Melayu
- Ekakairũ Naoero
- Plattdüütsch
- नेपाली
- Nederlands
- Norsk (nynorsk)
- Norsk (bokmål)
- Occitan
- Kapampangan
- Deitsch
- Polski
- پښتو
- Português
- Runa Simi
- Română
- Русский
- संस्कृत
- Sardu
- Sicilianu
- Sámegiella
- Simple English
- Slovenčina
- Slovenščina
- Shqip
- Српски / Srpski
- Svenska
- Tetun
- ไทย
- Tagalog
- Türkçe
- Удмурт
- Oyghurque
- Українська
- Winaray
- 中文
- Bân-lâm-gú